Gemma Hussey

Aire Rialtas de chuid Fine Gael sna 1980idí ba ea Gemma Hussey (11 Samhain 1938 – 26 Samhain 2024).

Is í Hussey an chéad bhean ar toghadh go dtí an Seanad í ar rolla Ollscoil na hÉireann in 1982.

Bhain sí suíochán Dála amach le Fine Gael i gCIll Mhantáin in olltoghchán mhí Feabhra 1982. Bhí sí ina hAire Oideachais idir 1982 agus 1986 - an chéad Aire Oideachais mná í ag an pháirtí sa chomhrialtas le Páirtí an Lucht Oibre. Ba le linn a réime mar Aire Oideachais (i rialtas faoin Taoiseach Garret  Fitzgerald) a tugadh scrúduithe closéisteachta agus cainte isteach mar chuid de scrúduithe Stáit.  I 1986 a d’fhógair Hussey, gan choinne, go raibh Coláiste Oideachais Carysfort le dúnadh. Cáineadh Hussey go forleathan as ucht na láimhseála a rinne sí ar an scéal. Go deimhin, bogadh í go dtí an Roinn Leasa Shóisialaigh san atheagar a déanadh ar an Chomhaireacht go gairid ina dhiaidh sin.

Chaith sí seal gairid ina dhiaidh sin ina hAire Saothair.

Ba í an chéad urlabhraí Gnóthaí Ban í ag páirtí Fhine Gael. Thacaigh sí go láidir leis an reachtaíocht ar an cholscaradh agus throid sí san fheachtas reifrinn ar an ábhar i 1986, reifreann a chaill an rialtas.

D'éag Gemma Hussey in aois a 86 bliain ar an 26 Samhain 2024.

 Féach freisin     

 Cill Mhantáin (Dáilcheantar)

 Tagairtí 

Catagóir:Cill Mhantáin (Dáilcheantar)
Catagóir:Básanna in 2024
Catagóir:Daoine a rugadh i 1938
Catagóir:Airí Rialtais na hÉireann
Catagóir:Feiminigh Éireannacha
Catagóir:Mná
Catagóir:Polaiteoirí as Contae Chill Mhantáin